Tenggelamnya Kapal Van der Wijck (filem)

Tenggelamnya Kapal Van der Wijck ya iku film drama romantis Indonesia tahun 2013 kang disutradharai déning Sunil Soraya lan diprodhuksi dening Ram Soraya. Film iki diadaptasi saka novel kanthi irah-irahan kang padha karo karangan Buya Hamka. Tenggelamnya Kapal Van der Wijck ngandhani bab prabédan ing latar sosial kang ngalangi gandhèng-cènèng katresnan sapasang manungsa nganti seda. Diprodhuksi déning Soraya Intercine Films, film iki dilakokaké déning Pevita Pearce, Herjunot Ali, lan Reza Rahadian, lan Randy Danistha.

Nganggo biaya prodhuksi kang dhuwur, Tenggelamnya Kapal Van der Wijck dadi film paling larang kang tau diprodhuksi déning Soraya Intercine Films. Olah prodhuksi dhéwé nggunakaké wektu liwat limang taun kepungkur, lan panulisan skénario dilakokaké rong taun. Film iki dirilis ing tanggal 19 Desember 2013.

Sinopsis 
Film iki lumahé ing taun 1930-an, saka ing lemah kalairané Makassar, Zainuddin (Herjunot Ali) lunga numpak kapal tumuju ing kampungé Bapaké ing Batipuh, Padang Panjang. Ing kana, Zainuddin kepethuk karo Hayati (Pevita Pearce), wong wadon ayu kang dadi kembang ing sukuné. Wong loro iku banjur tiba ing katresnan. Nanging, adat lan istiadat kang kuwat ngalangi katresnan wong loro iku. Zainuddin mung wong mlarat kang ora nduwèni suku; amarga saka ibune kang keturunan Bugis lan bapaké keturunan Minang, statusé Zainuddin ing masyarakat Minang , kang pertalian kaluwargané saka garis keturunan ibu ora dianggep. Mulané, Zainuddin dianggep ora duwé pertalian karo kulawarga ing Minangkabau. Nalika Hayati wadon Minang andhap asor lan katurunan bangsawan.

Ing pungkasané, lamaran Zainuddin ora ditampa déning kaluwarga Hayati. Hayati dipeksa mantèn karo Aziz (Reza Rahadian), wong lanang sugih saka kang luwih disenengi déning kulawarga Hayati tinimbang Zainuddin kagol lan mutusaké kanggo ngupadhi, lunga saka Minang lan ngumbara menyang lemah Jawa kanggo bangkit nglawan kasusahané amarga tresna . Zainudin sregep nyambut gawé kanggo mbukak bab anyar ing urip. Akhire dhèwèké dadi panulis  kondhang kang karyané ditampa déning wong-wong ing saindhenging Nusantara.

Nanging ana prastawa kang ora bisa dikira-kira déning Zainuddin. Ing tengah gubras bandha lan wis dikenal akèh wong, ing pertunjukkan Opera, Zainuddin ketemu  Hayati karo Aziz, bojoné. Akhiré, crita katresnan saka Zainuddin lan Hayati ketemu ujian kang paling abot; Hayati bali menyang ing kampung Batipuh numpak kapal Van der Wijck. Ing tengah-tengah, kapal kang ditumpaki déning Hayari kelelep. Sadurungé kapal kelelep, Zainuddin ngerti yèn Hayati iku bener isih tresna karo dhèwèké.

Paraga 

 Pevita Pearce minangka "Rangkayo" Hayati
 Herjunot Ali minangka Zainuddin
 Reza Rahadian minangka Aziz
 Randy Danistha minangka Muluk
 Medan Bilbina minangka Ibu Muluk
 Kevin Andrean minangka Sophian
 Jajang C. Noer minangka Mande Jamilah
 Niniek L. Karim minangka Mak Basa
 Musra Dahrizal Katik Rajo Mangkuto minangka Datuk Hayati
 Gesya Shandy minangka Khadijah
 Femmy Prety
 Dewi Agustin

Prodhuksi 
Tenggelamnya Kapal Van der Wijck diadaptasi saka novel karya sastra sarta budaya Haji Abdul Malik Karim Amrullah, utawa Hamka, lan dadi film paling larang kang tau diprodhuksi déning Soraya Intercine Films. Sutadhara film iki, Sunil Soraya, nandheské yèn iku disebabaké amarga kudu gawé swasana crita film kang minangka kaya kang dicritakaké ing taun 1930-an padha karo jaman novel. Kajaba iku, uga akèh riset lan prekara-prekara liyané kang kudu dilakokaké kanggo njupuk gambar kang maksimal, kang uga ndadekaké biaya prodhuksi dhuwur.

Pengamatan, olah praprodhuksi, milih paraga, tekan panulisan skénario wis diwiwiti taun 2008, kang tegesé iku wis lumaku  limang taun. Sunil nyatakaké yèn dhèwèké ragu yèn film iki bisa dirampungaké amarga olahé cukup dawa. Salah siji unsur kang paling angèl ya iku golék kapal kang arep padha karo kapal Van der Wijck ing taun 1930-an. Akhiré, tiron kapal digawé manèh nganggo cara mesen kapal saka Walanda, kang dadi prodhusèn asli saka kapal Van der Wijck.

Kanggo olah pambesutan dilakokaké  4-5 taun sawisé olah syuting  6 taun nganggo 300 adegan. Asilé, film iki rampung nganggo durasi 2 jam 49 menit. Kabèh rasukan ing film iki digawé déning parancang busana Samuel Wattimena. Minangka kanggo panulisan skénario ngalami olah révisi kaping pirang-pirang amarga sutradhara pengin ngandhani semangat lan pesen saka novel Hamka. Riset kang dilakokaké nagnggo latar lan properti asli kaya mobil, sandhangan, lan barang-barang jaman taun 1930-an, uga perlu wektu dhawa. Olah tèken gambar dhewé wis dilakokaké ing Medan, Padang, Surabaya, Lombok, lan Jakarta.

Sutradhara uga kidu golèk sagara kang ora nduwèni ombak gedhé, amarga kapal Van der Wijck ing crita klelep ora amarga saka ombak gedhé. Nalika panggon pakaryan sagarané kenceng banget. Akhiré tim prodhuksi nggawa tenaga ahli saka njaba kanggo nampilaké èfèk kanggo nglelebkaké tanpa nggunakaké animasi. Salah siji saka panulis skénario, Donny Dhirgantoro nerangaké skenario ditulis rong taun nganggo riset. Bebarengan karo Imam Tantowi, wong loro iku gawé skenario kang pas karo jaman iku babagan kapal tekan adat Minang  dadi materi kanggo para paraga film.

Trek swara 
Grup musik Nidji dipercaya minangka ngisi trek swara kanggo film lan nyepakaké papat lagu. Gitaris Nidji, Andi Ariel Harsya, tumindak minangka prodhuser kanggo album trek swara kuwi. Olah rekaman lagu nglibataké sahabat Nidji saka Inggris, Jason O'Bryan. Single kapisan kang dipilih ya iku Sumpah & Cinta Matiku. Nidji nglebokaké konsèp pop Britania nganggo unsur saka musik gregorian kanggo mènèhi rasa megah lan kolosal.

Kontrovèrsi 
Sawise poster film iki dirilis, sawatara saka masyarakat Minang kang gabung ing klompok ing jaringan sosial Facebook protès poster film iki kang miturut wong-wong mau ora padha karo adat lan budaya saka Minang kang njunjung dhuwur ajaran Islam. Masyarakat nduwèni klaim yèn poster iki  bentuk saka "rudo pekso saka karya Hamka, amarga Hayati  kang diparagakaké déning Pevita Pearce iku cah wadon Minang kang kuwat adat lan agama, ora nyandhang klambi kang kebukak kaya ing poster."

Tenggelamnya Kapal Van der Wijck Extended 
Tenggelamnya Kapal Van der Wijck bisa nggawa pamirsa akehé minangka 1.724.110 sasuwéné masa tayang ing taun 2013. Mulané, film paling laris ing taun 2013 iki diputer manèh ing bioskop ing tanggal 11 September 2014. Film iki wis diputer versi lengkapé lan durasiné luwih dawa ya iku 3.5 jam.

Penghargaan

Referensi

Pranala njaba 

 (Inggris) Tenggelamnya Kapal Van der Wijck (film) di Internet Movie Database 
 (Indonesia) Situs Resmi Soraya Intercine Films 
 (Indonesia) Tenggelamnya Kapal Van der Wijck

Masalah CS1: dates
Artikel mawa pranala njaba basa Indonésia
Filem 2013